Las Palmas de Gran Canaria

Las Palmas de Gran Kanarija (španski: Las Palmas de Gran Canaria) je administrativni centar špsnjolske provincije Las Palmas i najveći grad autonomne zajednice Kanarski otoci. Nalazi se na 150 kilometara od Afrike, na 135 kilometara od Iberijskog poluotoka i Evrope, i na samo 6 sati avionom od Amerike. Geografija Oblast zauzima površinu od 100,55 km² i na visini je od 8 m. Susedne oblasti su Santa Brihida na jugu i Arukas na zapadu. Po popisu od 2005. godine grad ima 378.628 stanovnika. Značaju grada doprinosi i luka koja je druga po veličini na Atlantskom okeanu. Klima U Las Palmasu je često veoma oblačno. Ovaj fenomen koji stanovnici zovu „Magarčev trbuh“ (španski: Panza de burro) doveo je do toga da se turizam iz glavnog grada na jugu Gran Kanarijasa premestio i to isključivo na Maspalomas i Kosta Mogan. Kada na jugu sija sunce, može se desiti da u Las Palmasu pada kiša. Po statističkim podacima Las Palmas ima najviše padavina. Arhitektura Poznate građevine u starom gradu, takozvanom „Vegeti“ (španski: Vegueta), su petobrodna katedrala Santa Ana iz 1497. godine, koja je i sedište biskupije Kanarskih ostrva i Kasa Kolon, raskošna građevina u kome je muzej Kolumbo. Šetalište pored obale, Paseo de las Kanteras, se ubraja u najlepša šetališta na svetu. Na severnoj strani grada, na obali, nalazi se Auditorio Alfredo Kraus sagrađen 1997. godine. U gradu je rođen i poznati pisac Benito Peres Galdos, koga još nazivaju i španskim Balzakom, kao i slikar Manolo Miljares Salj. Muzeji U gradu je poznat Museo Kanario sa kolekcijom starih predmeta sa kanarskih ostrva, Museo Nestor posvećen radovima kanarskih slikara, zatim Kasa Museo Peres Galdos sa radovima poznatih pisaca, naučni muzej Museo Edler na Parke Santa Katalina i centar za modernu umetnost Sentro Atlantiko de Arte Moderno gde se izlažu radovi umetnika iz čitavog sveta. Karnevali U Las Palmasu svake godine u februaru je karneval. Takođe, ovde postoji konkurencija između Las Palmasa i Santa Krus de Tenerife, glavnog grada susednog ostrva Tenerife. Ova stara svađa poznata je pod nazivom Pleito Insular. Saobraćaj Turistički značajno jezgro grada je poslednjih godina rasterećeno. Poznati rođeni u ovom gradu Havijer Bardem, španski glumac Benito Perez Galdos, španski pisac Alfredo Kraus, španski pevač Vanjske veze